Bortført af far Fogedretten fandt i 1998, at Kirsten Chesnut ulovligt havde taget sin ni år gamle søn Christian med til Danmark. Og derfor skulle han udleveres til sin amerikanske far. Selv hævdede moderen, at de bare var på ferie. Mor og søn gik under jorden, men året efter bortførte faderen Christian på gaden i Aalborg. Sultestrejke og aftensang Siden har Kirsten Chesnut med blandt sultestrejke og aftensang foran daværende justitsminister Frank Jensens hus forsøgt at få ændret afgørelsen om, at sønnen skulle tilbage til USA. Men nu har Retten i Aalborg altså afvist at genoptage sagen. Sønnen Christian har ikke set sin mor i otte år. Han er i dag 17.

Opsummering:
Kirsten Chesnut kan ikke få genoptaget sin sag mod de danske myndigheder. Det står klart her otte år efter, hendes søn blev bortført på åben gade i Aalborg.